Niekedy sa uplatňuje synchrónno-porovnávacia metóda pri vnútrojazykovom porovnávaní na analýzu vlastností komponentov medzi príbuznými frazémami a tiež voľnými slovnými spojeniami.
Frazeológia je tá oblasť jazyka, ktorú možno pokladať za najvýraznejší prejav špecifickosti, originálnosti príslušného jazyka. Porovnávanie frazeológie jedného jazyka s frazeológiou iných jazykov prispieva k objasneniu vlastnej podstaty frazém, ich vzniku, prameňov a vývinu. Pomáha vyčleniť aj to, čo je v každom jazyku vlastné, pôvodné, spojené s jeho štruktúrou, s osobitnosťou jeho hmotnej a duchovnej kultúry, ale aj to, čo je spoločné viacerým jazykom. Pri porovnávacej metóde na frazeologickom materiáli sa zväčša uplatňuje synchrónne jazykové porovnávanie, t. j. konfrontačné štúdium frazém dvoch alebo viacerých jazykov. Zriedkavejšie sa používa metóda historicko-porovnávacieho jazykového výskumu vo frazeológii (Eckert, 1984, s. 203).
Studia Academica Slovaca 31. Prednášky XXXVIII. letnej školy slovenského jazyka a kultúry. Red. J. Mlacek. Bratislava: Stimul 2002. 399 s.
metóda porovnávania frazém dvoch alebo viacerých jazykov v synchrónnom pláne
Komisia pre výskum frazeológie pri Slovenskom komitéte slavistov
Ďurčo, P. et al.: Frazeologická terminológia. Stimul: Bratislava 1995.
[[:Termín:synchrónno-porovnávacia metóda]]